#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

###  2022. Március 29-i ülésére

**Javaslat a Pálya u. 10. sz. ingatlanhoz zöldterületen elektromos kábel elhelyezésére**

Szombathely Megyei Jogú Város Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendeletének 7.§ (2) és (6) bekezdése szerint zöldterületben közmű csak a városfejlesztési ügyekben illetékes bizottság előzetes hozzájárulásával helyezhető el.

A GT-VILL Kft. kérelmet nyújtott be a Városüzemeltetési Osztályhoz, a Pálya u. 10. sz. ingatlan villamos energia ellátásával kapcsolatosan. A vezeték építése érinti a Pálya u. 7932 hrsz-ú ingatlan zöldterületi részét, ezért a tervezőtől az Osztály tájékoztatást kért arra vonatkozóan, hogy mi indokolja a zöldterületben történő vezeték elhelyezést.

A GT-VILL Kft. 2022. március 22-én küldte meg a Városüzemeltetési Osztályhoz a tájékoztatást, mely az alábbi:

„A kábel nyomvonalának kijelölésénél figyelembe vettük a helyszíni adottságokat:

A transzformátor állomás jelenleg zöldterületen helyezkedik el. A TR állomás mellett járdaburkolat nincs, csak útburkolat, amely alatt – párhuzamosan – kábelt az MSZ13207 szabvány szerint nem vezethetünk. Az útburkolat keresztezése után, az Önkormányzat tulajdonában lévő zöldterületben úgy helyeztük el a tervezett közcélú kábelt, hogy azt a meglévő 22kV-os és 0,4kV-os hálózatok nyomvonalához igazítottuk. Így a közcélú kábelhálózatok „egy sávot” foglalnak el. A zöldterületet csak a minimálisan szükséges mértékben kívánjunk igénybe venni.”

A terv zöldterületet érintő részlete az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék!

**Szombathely, 2022. március „ ”**

 /: **Horváth Soma** :/

**Határozati Javaslat**

**…/2022. (III.29.) VISB. sz. határozat**

A Városstratégiai, Idegenforgalmi és Sport Bizottság a Pálya u. 10. sz. ingatlanhoz zöldterületen elektromos kábel elhelyezéséről szóló előterjesztést megtárgyalta, és Szombathely Megyei Jogú Város Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendeletének 7. § (2) és (6) bekezdése alapján az alábbi döntést hozta.

A Bizottság egyetért azzal, hogy a Pálya u. 10. sz. ingatlanhoz zöldterületen elektromos kábel elhelyezése során a Pálya utca 7932 hrsz-ú zöldterület egy része felbontásra kerüljön az előterjesztés mellékletét képező terv szerint.

**Felelős:** Dr. Nemény András, polgármester

Tóth Kálmán, a bizottság elnöke

(a végrehajtás előkészítéséért: Kalmár Ervin, a Városüzemeltetési Osztály vezetője)

**Határidő:** azonnal